CELEX: 62021CN0463
Language: et
Date: 2021-07-28 00:00:00
Title: Kohtuasi C-463/21: Eelotsusetaotlus, mille on esitanud Consiglio di Stato (Itaalia) 28. juulil 2021 – Global Starnet Ltd versus Ministero dell’Economia e delle Finanze, Agenzia delle Dogane e dei Monopoli ja Presidenza del Consiglio dei Ministri

11.10.2021   
            
            
               ET
            
            
               Euroopa Liidu Teataja
            
            
               C 412/7
            
         
      Eelotsusetaotlus, mille on esitanud Consiglio di Stato (Itaalia) 28. juulil 2021 – Global Starnet Ltd versus Ministero dell’Economia e delle Finanze, Agenzia delle Dogane e dei Monopoli ja Presidenza del Consiglio dei Ministri
      (Kohtuasi C-463/21)
      (2021/C 412/04)
      Kohtumenetluse keel: itaalia
      
         Eelotsusetaotluse esitanud kohus
      
      Consiglio di Stato
      
         Põhikohtuasja pooled
      
      
         Apellant: Global Starnet Ltd
      
         Vastustajad: Ministero dell’Economia e delle Finanze, Agenzia delle Dogane e dei Monopoli ja Presidenza del Consiglio dei Ministri
      
         Eelotsuse küsimused
      
      
                  1.
               
               
                  Kas ELTL artiklis 49 sätestatud asutamisvabaduse ning ELTL artiklis 56 sätestatud teenuste osutamise vabaduse teostamisega on vastuolus sellise õigusnormi nagu seaduse 190/14 artikli 1 lõige 649 kehtestamine, millega vähendatakse komisjonitasu ja tasu üksnes konkreetse piiratud ettevõtjate kategooria puhul, see tähendab ainult mänguautomaate kasutavate hasartmängukorraldajate puhul, ja mitte kõigi hasartmängusektori ettevõtjate puhul?
               
            
                  2.
               
               
                  Kas liidu õiguses kehtiva õiguspärase ootuse kaitse põhimõttega on kooskõlas sellise eespool viidatud õigusnormi nagu seaduse 190/14 artikli 1 lõige 649 kehtestamine, millega ainuüksi majanduslikel põhjustel vähendati äriühingu ja Itaalia riigiasutuse vahel sõlmitud kontsessiooni kehtivusajal seal ette nähtud tasu?